stanford-oval/wikipedia huggingface dataset:
1984 בברית המועצות
אירועים בולטים > ללא מועד

הפסקת ייצור של רכבת חשמלית מדגם ER-2 במפעל לרכבות חשמליות בריגה. רכבת חשמלית מדגם זה הייתה בייצור משנת 1962 והייתה בסיס לצי הרכבות החשמליות הסובייטית.
פרסום ראשון על משחק טטריס שהומצא על ידי אלכסיי פז'יטנוב.
הפסקת חקירה של "פרשת יהלומים" וביטול כל האשמות נגד גלינה ברזנייב.
עצירה מעשית של החקירה ב-פרשת הכותנה.
הפסקה זמנית של חקירה נגד שר הפנים לשעבר ניקולאי שצ'ולוקוב. לאחר חידוש החקירה הוא התאבד.
סיום חקירה נגד מנהל חנות "יליסייבסקי" במוסקבה והוצאתו להורג בהתאם להחלטת בית משפט.
חידוש חברות של ויאצ'סלב מולוטוב במפלגה הקומוניסטית.
הופעל רדיוטלסקופ של הסניף הסיברי של האקדמיה הרוסית למדעים. המכשיר כולל 256 אנטנות פרבוליות והוא מהגדולים בעולם.
תחילת ייצור וידאו מדגם Электроника ВМ-12 המבוסס על פורמט VHS.
תחילת ייצור מכונית מדגם ВАЗ-2108 – מכונית סובייטית ראשונה עם הנעה קדמית.
סבטלנה אלילויבה, בת של יוסיף סטלין חזרה לברית המועצות לאחר שבשנת 1967 היא בקשה מקלט מדיני בארצות הברית.
אירועים בולטים > אירועי תרבות

החל משנת 1957 הירחון הפופולרי "האקרן הסובייטי" ערך סקר להענקת תואר סרט השנה. בשנה זו הזוכים היו:
סרט השנה: "ז'סטוקי רומנס" (של אלדר ריאזנוב)
שחקן השנה: ניקיטה מיכלקוב
שחקנית השנה: נטליה גונדרבה
זוכי פרס לנין:
מוסטאי כרים – עבור ספר
סרגיי גרסימוב – עבור מספר סרטים
סרגיי אוברזצוב – עבור מספר הצגות
רודיאון שצ'דרין – עבור מספר יצירות
אנדריי מילניקוב – עבור סדרת ציורים
ולדימיר ציגל וצוותו – עבור אנדרטה לזכר גיבוי מלחמת האזרחים ברוסיה ומלחמת העולם השנייה בנובורוסיסק
ויקטור אליזרוב וצוותו – עבור מתחם מוזיאון היסטוריית מלחמת העולם השנייה בקייב
נולדו

23 באפריל – אלכסנדרה קוסטניוק, שחמטאית רוסית, אלופת העולם בשחמט
20 ביולי – מריה גרומובה, ספורטאית רוסיה זכתה ב-3 מדליות זהב אולימפיות
נפטרו

9 בפברואר – יורי אנדרופוב, מדינאי סובייטי (נולד ב-1914).
17 בפברואר – פאבל בטיצקי, מרשל ברית המועצות (נולד ב-1911)
21 בפברואר – מיכאיל שולוחוב, סופר סובייטי (נולד ב-1906)
8 באפריל – פיוטר קפיצה, פיזיקאי סובייטי (נולד ב-1895)
19 במאי – ואלרי וורונין, כדורגלן סובייטי (נולד ב-1940)
17 ביוני – קלבדיה שולז'נקו, זמרת סובייטית (נולדה ב-1906)
19 ביולי – פאינה רנייבסקיה, שחקנית סובייטית ממוצא יהודי (נולדה ב-1896).
3 באוגוסט – ולדימיר טנדריאקוב, סופר סובייטי (נולד ב-1924)
14 באוגוסט – טיגראן פטרוסיאן, שחמטאי סובייטי ממוצא ארמני (נולדה ב-1929)
25 באוגוסט – ויקטור צ'וקרין, ספורטאי סובייטי, (נולד ב-1921). זכה ב-11 מדליות אולימפיות מהם 7 זהב
20 באוקטובר – ואדים קוז'בניקוב, סופר סובייטי (נולד ב-1910)
8 בדצמבר – ולדימיר צ'לומיי, מדען סובייטי בתחום הטילים (נולד ב-1914)
13 בדצמבר – ניקולאי שצ'ולוקוב, מדינאי סובייטי (נולד ב-1910)
20 בדצמבר – דמיטרי אוסטינוב, מדינאי ואיש צבא סובייטי (נולד ב-1908)
מלחמת אפגניסטן: כוחות קרקע סובייטיים בעת פעולה התקפית נגד כוחות המוג'אהדין באפגניסטן. תצלום מ-23 במאי 1984
יורי אנדרופוב
דמיטרי אוסטינוב
561

שנת 561 היא השנה ה-61 במאה ה-6. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

קרב קול דרם שבעקבותיו הורתה הכנסייה לקולומבה לצאת ולנצר אנשים כמס' ההרוגים בקרב.
לאחר פטירת כלותאר הראשון ממלכתו חולקה בין 4 בנין.
נפטרו

4 במרץ – האפיפיור פלגיוס הראשון
29 בנובמבר – כלותאר הראשון, מלך הפרנקים
ראו גם

ילידי 561‎
נפטרים ב-561‎
Csrss.exe

csrss.exe (קיצור ל-Client/Server Runtime Subsystem) הוא רכיב מערכת חיוני במשפחת מערכות ההפעלה Windows NT של מיקרוסופט, שנכלל לראשונה בגרסת חלונות NT 3.11 ונכלל גם במערכות הפעלה מאוחרות יותר, והוא אחד מהתהליכים שאחראיים על מרחב המשתמש.
תפקוד

התפקיד של רכיב זה במקור היה לספק מרחב משתמש לתת-המערכת Win32, שהיה אחראי, בין היתר, לספק ממשק עבודה גרפי (GDI) עבור הפעלת פקודות מערכת. החל מגרסה 4, רוב התפקודים האלו עברו לרמת הליבה כדי לשפר את ביצועיה הגרפיים של המערכת, וכיום הרכיב בעיקרו מספק ממשק עבודה עבור יישומי Win32 שפועלים בממשק שורת פקודה (Console applications), וכן מטפל באפשרויות כיבוי המחשב דרך ממשק המשתמש הגרפי. csrss.exe לרוב נקרא ביחד עם winlogon.exe על ידי smss.exe, תהליך שמופעל עם עליית מערכת ההפעלה ומחכה לפקודת כיבוי שנשלחת מהתהליכים האלו כדי לבצע כיבוי נאות.
בחלונות ויסטה ומעלה נוצרים שני מופעים של התהליך, כאשר אחד מהם מטפל בעזרת התהליך conhost.exe במרחב שורת הפקודה של אותו המשתמש שמחובר למערכת כרגע, עם ההרשאות שלו.
כיוון שזהו תהליך חיוני לפעולת המערכת, לא ניתן לסיים את פעולתו דרך מנהל המשימות. בגרסאות יותר חדשות של Windows (מויסטה והלאה), מנהל המשימות יתריע כי מדובר בתהליך מערכת קריטי ויבקש מהמשתמש אישור האם הוא מעוניין לסיים את פעולתו. סיום בלתי צפוי של התהליך, כמו במקרי תקלה או כאשר "הורגים" את התהליך דרך כלי חיצוני (Sysinternals Process Explorer למשל), או מקרה בו הקובץ נפגם, יגרום לתהליך האב smss להכריז לקרנל על תקלה בהליך האתחול, דבר שיסתיים במסך כחול עם הקוד c000021a ‏(STATUS_SYSTEM_PROCESS_TERMINATED) או עם הקוד 0x000000F4.
אבטחה

בשל חיוניותו, נוזקות לא מעטות עשויות להתחזות לתהליך זה, כדי להסוות על פעולתן, ולהקשות על המשתמש להסירן. עם זאת, תרמיות אינטרנט רבות מבקשות להציג את התהליך הזה כוירוס ומבקשות מהמשתמש למחוק אותו. ידועים לא מעט מקרים על נוכלי אינטרנט, שהתחזו לבכירי מיקרוסופט ודרשו בפורומי התמיכה מהמשתמשים למחוק את התהליך מהמחשב שלהם בתואנת שווא כי מדובר בווירוס.
הערות שוליים

↑  Catalin Cimpanu, Symantec Disavows Business Partner Caught Running a Tech Support Scam, softpedia (באנגלית)
Arch Enemy

| --- | --- |


הלהקה בהופעה חיה, 2015. משמאל לימין: מייקל אמוט, שארלי דיאנג'לו, דניאל ארלנדסון, אנגלה גוסו וג'ף לומיס.
 מקום הקמה:  שוודיה 
 מוקד פעילות:  שוודיה
 תקופת הפעילות:  מ-1996
 זרם:  דת' מטאל מלודי
 סוגה:  דת' מטאל מלודי
 חברת תקליטים:  סנצ'ורי מדיה
 http://www.archenemy.net
 חברים
 אליסה ווייט-גלוז  מייקל אמוט ג'ף לומיס שארלי דיאנג'לו  דניאל ארלנדסון
 חברים לשעבר
 אנגלה גוסו יוהאן ליוה פרדריק אקסון מרטין בנגטסון פיטר וילדואר כריסטופר אמוט ניק קורדל
 
ארצ' אנמי (באנגלית: Arch Enemy, בתרגום לעברית: "אויב מושבע") היא להקת דת' מטאל מלודי מהאלמסטאד, שוודיה, שהוקמה בשנת 1995.
ביוגרפיה

ארצ' אנמי הוקמה במקור כאשר הלהקה קארקאס (Carcass) התפרקה, וחבריה הגיטריסט מייקל אמוט, הזמר והבסיסט יוהאן ליוה הצטרפו לגיטריסט כריסטופר אמוט ולמתופף דניאל ארלנדסון כדי לנגן שוב יחד.
הדמו הראשון של הלהקה ,"Black Earth" שוחרר ב־1996. הדמו זכה להצלחה בשוודיה ויפן ורבים מחשיבים אותו לאלבום האגרסיבי ביותר של הלהקה.
ב־1998 שחררו ארצ' אנמי את האלבום "Stigmata", אל ההרכב הצטרף הבסיסט מרטין בנגטסון, כדי שהסולן והבסיסט יוהאן ליוה יוכל להתרכז בשירה בלבד. אלבום זה זכה לתשומת לב גדולה יותר מקודמו, והשיג פופולריות בארצות הברית ובאירופה.
ב־1999 הצטרף שארלי דיאנג'לו ללהקה כבאסיסט. האלבום "Burning Bridges" יצא, ומיד אחריו אלבום ההופעות החיות "Burning Japan Live 1999", אשר שווק בתחילה רק ביפן, אך למעשה שוחרר לאחר מכן בשאר העולם בשל דרישה גדולה ממעריצי הלהקה.
ב־2001 פרש יוהאן ליוה מהלהקה, והוחלף על ידי העיתונאית וסולנית הדת'-מטאל אנג'לה גוסו, שנתנה קלטת דמו לגיטריסט מייקל אמוט בשנה זו במהלך ראיון שערכה עמו. למרות שמועות שהסולנית הצטרפה ללהקה רק בשל יחסים רומנטיים עם מייקל אמוט, היא הוכיחה עצמה כסולנית טובה וייחודית בז'אנר הדת'-מטאל שלרוב מאופיין בסולנים בלבד בשל יכולות הקול הקיצוניות הדרושות.
האלבום הראשון בו אנג'לה גוסו לקחה חלק כסולנית היה "Wages Of Sin" ששוחרר לקראת סוף שנת 2001. בשנה זו השתתפה הלהקה בפסטיבל "Japan Beast Feast 2002" וניגנה לצד להקות מוכרות סלייר ומוטורהד.
האלבום "Anthems Of Rebellion" שוחרר ב־2003, בו ניסתה הלהקה לעשות שינויים בסגנונה, כמו השיר "End Of The Line" בו בנוסף לקול הדת' מטאל של אנג'לה שר קול שני בהרמוניה. בשנה לאחר מכן הוציאה לאור הלהקה את האלבום "Dead Eyes See No Future" שכלל שירים מהופעות חיות וקאברים של שירי הלהקות מגאדת' קארקאס ומנוור.
ביוני 2005 סיימה הלהקה את הקלטת אלבומם השישי "Doomsday Machine".
כחודש לאחר מכן, עזב הגיטריסט כריסטופר אמוט את הלהקה באופן כדי להתרכז בסיום לימודיו. הוא הוחלף על ידי פרדריק אקסון שניגן קודם בלהקות טליסמן ואופת' ועל ידי גאס ג'י מלהקות ההבי מטאל דרים איבל ופיירווינד לצורך סיבוב ההופעות בשנת 2005.
במרץ 2007 חזר הגיטריסט כריסטופר אמוט ללהקה. ב-28 בספטמבר 2009 שחררה הלהקה אלבום קאברים לשיריה משלושת אלבומיהם הראשונים - "The Root of all Evil", כשהפעם אנג'לה גוסו על תקן הסולנית במקום יוהאן ליוה. במאי 2011 יצא אלבומם הבא של ארץ' אנמי - Khaos Legions.
במרץ 2014 הכריזה הלהקה כי הסולנית אנג'לה גוסו סיימה את תפקידה בלהקה על מנת לפנות יותר זמן למשפחתה ולעסקים אחרים, אנג'לה נשארה מנהלת העסקית של הלהקה והוחלפה על ידי הסולנית הקנדית-יהודייה אליסה ווייט-גלוז, שהייתה קודם לכן חברה בלהקת המטאל "האגוניסט" מקוויבק.
חברי הלהקה

אליסה ווייט-גלוז - סולנית, גראולינג (2014-היום)
מייקל אמוט - גיטרה חשמלית (1996-היום)
ג'ף לומיס - גיטרה חשמלית (2014-היום)
שארלי דיאנג'לו - גיטרה בס (1999-היום)
דניאל ארלנדסון - תופים (1996, 1998-היום)
חברי הלהקה > חברי להקה קודמים

אנגלה גוסו - סולנית, גראולינג (2000-2014)
יוהאן ליוה - סולן (1996-2000)
פרדריק אקסון - גיטרה חשמלית (2005-2007)
מרטין בנגטסון - גיטרה בס (1997 -1998)
פיטר וילדואר - תופים (1997)
כריסטופר אמוט - גיטרה חשמלית (1996-2005, 2007-2012)
ניק קורדל - גיטרה חשמלית (2012-2014)
דיסקוגרפיה

| אלבום | שנה |
| --- | --- |
Black Earth: 1996
Stigmata: 1998
Burning Bridges: 1999
Wages of Sin: 2001
Burning Angel (מיני אלבום): 2002
Anthems of Rebellion: 2003
Dead Eyes See No Future (Japanese Tour EP 2004) (מיני אלבום): 2004
Doomsday Machine: 2005
Rise of the Tyrant: 2007
Revolution Begins (מיני אלבום): 2007
The Root of All Evil: 2009
Khaos Legions: 2011
War Eternal: 2014
Stolen Life (מיני אלבום): 2015
Will to Power: 2017
Råpunk (מיני אלבום): 2018
Deceivers: 2022
Boosey & Hawkes

| --- | --- |

 נתונים כלליים
 תקופת הפעילות:  1930–הווה (כ־94 שנים) 
 מיקום המטה:  בריטניה לונדון,בריטניה
  
 www.boosey.com
 
Boosey & Hawkes (מאנגלית: בוזי והוקס) היא הוצאה לאור של תווים אשר בסיסה בלונדון, בריטניה. זוהי אחת מההוצאות הגדולות והוותיקות בעולם של תווים.
החברה נוסדה בשנת 1930 כחיבור בין שתי הוצאות תווים גדולות וידועות. ההתמקדות של החברה היא בעיקר בתווים של מוזיקה קלאסית, אך לא רק.
לחברה זכויות יוצרים על יצירות של מלחינים בולטים במאה ה-20 לאונרד ברנשטיין, אהרון קופלנד, איגור סטרווינסקי, בנג'מין בריטן, סרגיי פרוקופייב ועוד.
החברה גם מוציאה לאור את יצירותיהם של מלחינים חיים בולטים, בעיקר בריטיים: ג'ון אדמס, קרל ג'נקינס, סטיב רייך, ג'יימס מקמילן (אנ') ומארק אנת'וני טוראנג (אנ').
לחברה יש עוד שני סניפי הוצאה לאור בברלין ובניו יורק. באתר האינטרנט של החברה ניתן לרכוש גם תווים להדפסה ביתית.
היסטוריה > לפני המיזוג בין חברות בוזי והוקס

בוזי והוקס הוקמה בשנת 1930 כחיבור בין חברת בוזי אנד קומפני (Boosey & Company) והוקס אנד סאנס (Hawkes & Son). משפחת בוזי הייתה ממוצא פלמי.
נמצא כי מייסד החברה היה ככל הנראה ג'ון בוזי, מוכר ספרים בלונדון של שנות ה-60 של המאה ה-18.
בנו, תומאס המשיך את אביו בעסק כאשר החברה עברה לרחוב אולד בונד 4 (Old Bond Street). בשנת 1819 נבחר השם הראשון של החברה: בוזי ובניו (Boosey & Sons) או טי אנד טי בוזי (T. & T. Boosey).
בנו של תומאס בוזי, תומאס בוזי הבן (1794/1795–1871) שינה שוב את שם החברה לטי. בוזי אנד קומפני (T. Boosey & Co.) ולבסוף, באמצע המאה ה-19 לבוזי אנד קומפני (Boosey & Company).
החברה התמקדה בהתחלה בעיקר בהוצאה לאור של יצירות מלחינים מחוץ לאנגליה, כדוגמת יוהאן נפומוק הומל, סבריו מרקאדנטה, ג'ואקינו רוסיני ופרדיננד רייס (אנ')
כמו כן החברה הוציאה אופרות של וינצ'נצו בליני, דוניצטי וג'וזפה ורדי. בשלב מאוחר יותר נוספו גם יצירותיהם של אלגר ראלף ווהן-ויליאמס.
החברה גם הוציאה ספרים בנושא תולדות המוזיקה, כמו ספרו של יוהאן ניקולאס פורקל (אנ') אודות חייו של באך (1820).
החברה נפגעה מהחלטת בית הלורדים "בוזי נגד ג'פרי" (1854) שבעקבותיה איבדו המוציאים לאור מזכויותיהם על יצירות של מלחינים רבים מחוץ לבריטניה.
בשנת 1851 החברה החלה לנסות את מזלה בתחום בניית כלי נשיפה מעץ, ספציפית בעיצוב חדש לחליל צד (בשיתוף פעולה עם החלילן ר.ס. פראטן שחי בין השנים 1846–1936).
בשנת 1868 החברה קנתה את העסק של משפחת דיסטין (אנ') ובכך החלה לייצר כלי נשיפה ממתכת, שהחל משנת 1874 כללו הממציא דייוויד ג'יימס בלייקלי כלל בהם עיצוב חדשני של מערכת השסתומים.
לקראת סוף המאה ה-19 החברה החלה גם בבנייתם של כלי קשת וכלי מיתר. החברה גם התמחתה בהוצאות של שירי בלדות שהיו ז'אנר פופולרי יחסית באותה תקופה. החברה גם הוציאה מוזיקה חינוכית (אנ').
כדי לקדם את מכירות הבלדות, הבן של ג'ון בוזי (c.1832–1893) תומאס ג'וניור יצר קונצרטי בלדות לונדוניים, באולם סנט ג'יימס (אנ') ולאחר מכן באולם קווינס (אנ').
בין המופיעים היו קלרה באת (אנ') ג'ון סימס ריבס (אנ') וצ'ארלס קלארק (אנ'), בין היתר עם האקורד האחרון (אנ') של ארתור סאליבן והעיר הקדושה (אנ') של סטפן אדמס (אנ').
בשנת 1874 החברה עברה לרחוב ריג'נט 295, היכן שהחברה נשארה 131 שנים, ואף בזכות ההצלחה רכשה כמחצית מעסקי הרחוב כאשר נוהלה על ידי לזלי בוזי 1887–1979.
בשנת 1892 פתחה החברה סניף בניו יורק שקיים גם היום, נכון ל-2021.
הוקס ובנו (Hawkes & Son) או ריבייר והוקס (Rivière & Hawkes) הייתה חברה יריבה חזו של בוזי. היא הוקמה בשנת 1865 בידי ויליאם הנרי הוקס למכירת יצירות תזמורתיות.
החברה גם ייצרה כלי נגינה וחלקים כמו עלים (אנ') לנגינה על קלרינט, ובשנת 1925 נפתח מפעל לייצור כלי נגינה באדג'וור (אנ'), צפון לונדון.
העסק, שנודע גם בהוצאות של מוזיקה לתזמורות צבאיות, הועבר בירושה לראלף הוקס (1898–1950).
היסטוריה > לאחר המיזוג

לזלי בוזי וראלף הוקס נפגשו במהלך שנות ה-20 של המאה ה-20 כחברים באיגוד זכויות היוצרים הבריטי למוזיקה (אנ') ובהמשך חתמו על איחוד החברות באוקטובר 1930.
בעקבות האנשלוס ותהליך הנאציפיקציה של ההוצאה הוינאית Universal Edition (אנ'), ההוצאה החתימה מלחינים מתנגדי הנאצים כמו בלה ברטוק וזולטן קודאי, וכן העסיקה יהודים עובדי החברה שברחו מוינה ללונדון.
הבולט מבין הפליטים היהודים שעברו לחברה היה ארנסט רוט (אנ'), שהחתים בין היתר זכויות יוצרים על יצירות ריכרד שטראוס (ארבעה שירים אחרונים (אנ')) וסטרווינסקי (דרכו של הולל).
עוד אנשים בחברה שעברו מאירופה המשוסעת ללונדון היו העורך ארווין שטיין (אנ') והמלחין-עורך לאופולד ספינר (אנ'), שגם הקימו את הכתב העת Tempo (אנ').
ב-1939 החברה רכשה את הזכויות למלחינים בנג'מין בריטן (כולל פיטר גריימס (אנ') מספר שנים מאוחר יותר) ואהרון קופלנד. לאחר מלחמת העולם השנייה החברה רכשה את הוצאת "אדישן רוסס" (אנ').
בשנות ה-50 החברה התרחבה למספר מקומות בעולם, כך שנפתחו משרדים בבון, יהונסבורג, ניו יורק, פאריס, טורונטו וסידני.
בנוסף, בסוף שנות ה-40 נראה שחל מפנה ביחסים בין לסלי בוזי וראלף הוקס:
התגלה כי הוקס הלווה מאה אלף ליש"ט בזמן המלחמה (ללא אישור הרשויות) כדי לרכוש את כל הוצאת התווים ולהעבירה לניו יורק, ולהשאיר לבוזי את המחלקה של ייצור הכלים בלונדון.
בזמן התקופה הלא פשוטה לחברה, בוזי תמך במנהל ארנס רוט (אנ'). רוט מצד שני ראה בהתנהגות של בוזי פזיזה ולא יעילה והוציא את בניו של בוזי מניהול החברה.
בוזי בניגוד לרוט, ראה בבריטן לא רק מוזיקאי ומלחין מוכשר, אלא כגאון מוזיקלי כמו ריכרד שטראוס ואיגור סטרווינסקי, ואף הסכים להעתו לפיצול החברה לאגף הוצאה לאור ואגף מכירה והשכרה של כלי נגינה.
בריטן לא היה מרוצה מניהול החברה, ועל כן דרש את מינוייו של דונלד מיטצ'ל (אנ') כמנהל אשר יחפש מלחינים חדשים שיצירותיהם יוצאו לאור.
לאחר סכסוך מתמשך, רוט פיטר את מיטצ'ל. זה האחרון החליט לפתוח את ההוצאה לאור "פייבר" (אנ') כשלוחה של "פייבר ופייבר" (אנ') בתמיכת בריטן וטי אס אליוט.
בוזי פרש מן החברה בשנת 1964, ונפטר ללא הודעה לציבור בשנת 1979. הוא קיבל מצרפת את אות הכבוד של הלגיון.
לאחר מותו החליטו החברה הפילהרמונית המלכותית (אנ') והחברה לזכויות המבצעים (אנ') על הקמת פרס לזכרו, שניתן אחת לשנתיים לאנשים אשר נמצאים "מאחורי הקלעים" בענף הקלטת המוזיקה.
Crystal Gayle

Crystal Gayle (בעברית: קריסטל גייל) הוא אלבום הבכורה של הזמרת-יוצרת האמריקאית קריסטל גייל. האלבום יצא לאור ב-7 בפברואר 1975, אם כי היא הקליטה בעבר שירים שלא פורסמו לבסוף. האלבום הגיע בשיאו למקום ה-25 במצעד אלבומי הקאנטרי של בילבורד וכלל שלושה סינגלים שנכנסו למצעד שירי הקאנטרי: "Wrong Road Again" (מקום 6), "Beyond You" (מקום 27) ו-"This Is My Year For Mexico" (מקום 21). באלבום נכלל השיר "When I Dream" שבהמשך יצא כחלק מ-When I Dream.
מאוחר יותר הקליטה את השיר אווה ברבר, שכללה את גרסתה באלבומה, Country as Grits מ-1976.
רשימת רצועות

| Crystal Gayle> מס' | Crystal Gayle> שם | Crystal Gayle> משך | Crystal Gayle>  | Crystal Gayle>  | Crystal Gayle>  | Crystal Gayle>  | Crystal Gayle>  | Crystal Gayle>  | Crystal Gayle>  |
| --- | --- | --- | --- | --- | --- | --- | --- | --- | --- |
| 1. | Wrong Road Again  | 2:17 |  |  |  |  |  |  |  |
| 2. | A Woman's Heart (Is a Handy Place to Be)  | 2:35 |  |  |  |  |  |  |  |
| 3. | Gonna Lay Me Down Beside My Memories  | 2:26 |  |  |  |  |  |  |  |
| 4. | When I Dream  | 2:51 |  |  |  |  |  |  |  |
| 5. | You  | 2:25 |  |  |  |  |  |  |  |
| 6. | Loving You So Long Now  | 2:59 |  |  |  |  |  |  |  |
| 7. | Beyond You  | 2:39 |  |  |  |  |  |  |  |
| 8. | Hands  | 3:01 |  |  |  |  |  |  |  |
| 9. | Counterfeit Love (I Know You've Got It)  | 2:48 |  |  |  |  |  |  |  |
| 10. | This Is My Year for Mexico  | 2:46 |  |  |  |  |  |  |  |
| משך כולל: | משך כולל: | 26:53 |  |  |  |  |  |  |  |
קרדיטים

כל הקרדיטים שלהלן לקוחים מ-Discogs.
קריסטל גייל – שירה
לויד גרין – גיטרת פלדה הוואית, דוברו
צ'ארלס קוקרן – כלי מקלדת, סידור מיתרים
בובי ווד – כלי מקלדת
ג'ימי איזבל – תופים, כלי הקשה
קני מאלון – תופים, כלי הקשה
גארת' פונדיס – בריטון, שירת רקע, הנדסה
אלן ריינולדס – שירת רקע
מיקומי שיא

|   ‏‏‏  מצעדים ודירוגים (1973)> מדינה |   ‏‏‏  מצעדים ודירוגים (1973)> מצעד |   ‏‏‏  מצעדים ודירוגים (1973)> מיקום שיא |
| --- | --- | --- |
|  ארצות הברית | בילבורד 200 | – |
|  ארצות הברית | מצעד אלבומי הקאנטרי | 25 |
הערות שוליים

1 2  Crystal Gayle - Crystal Gayle, Discogs (באנגלית)
↑  Crystal Gayle, Billboard
↑  When I Dream, נבדק ב-2021-04-18
↑  Lawrence Welk Presents Ava Barber - Country As Grits, Discogs (באנגלית)
| קריסטל גייל |
| --- | --- | --- |
| אלבומים • סינגלים • פרסים ומועמדויות | אלבומים • סינגלים • פרסים ומועמדויות |  |
| אלבומי אולפן | Crystal Gayle • Somebody Loves You • Crystal • We Must Believe in Magic • When I Dream • We Should Be Together • Miss the Mississippi • These Days • Hollywood, Tennessee • True Love • Cage the Songbird • Nobody Wants to Be Alone • What If We Fall in Love? • Straight to the Heart • A Crystal Christmas • Nobody's Angel • Ain't Gonna Worry • Three Good Reasons • Best Always • Someday • Joy & Inspiration • Crystal Gayle Sings the Heart and Soul of Hoagy Carmichael • In My Arms • All My Tomorrows • You Don't Know Me: Classic Country |  |
| אלבומי אוסף | I've Cried the Blue Right Out of My Eyes • Classic Crystal • Favorites • A Woman's Heart • Crystal Gayle's Greatest Hits • The Best of Crystal Gayle |  |
| אלבומים אחרים | One from the Heart • Crystal Gayle in Concert • Live! An Evening with Crystal Gayle |  |
| ערכים קשורים | בוב הופ • טום וייטס • לורטה לין (אחות) |  |
| קריסטל גייל – שירים |
| --- | --- | --- |
| שנות ה-1970 | "I've Cried (The Blue Right Out of My Eyes)" • "Wrong Road Again" • "Somebody Loves You" • "I'll Get Over You" • "You Never Miss a Real Good Thing (Till He Says Goodbye)" • "I'll Do It All Over Again" • "Don't It Make My Brown Eyes Blue" • "Ready for the Times to Get Better" • "Talking in Your Sleep" • "Why Have You Left the One You Left Me For" • "When I Dream" • "Your Kisses Will" • "Half the Way" • "Your Old Cold Shoulder" |  |
| שנות ה-1980 | "It's Like We Never Said Goodbye" • "The Blue Side" • "If You Ever Change Your Mind" • "Take It Easy" • "Too Many Lovers" • "The Woman in Me" • "You Never Gave Up on Me" • "Livin' in These Troubled Times" • "'Til I Gain Control Again" • "You and I" • "Everything I Own" • "Our Love Is on the Faultline" • "Baby, What About You" • "The Sound of Goodbye" • "I Don't Wanna Lose Your Love" • "Turning Away" • "Me Against the Night" • "Nobody Wants to Be Alone" • "A Long and Lasting Love" • "Makin' Up for Lost Time (The Dallas Lovers' Song)" • "Cry" • "Straight to the Heart" • "Have Yourself a Merry Little Christmas" • "Another World" • "Nobody Should Have to Love This Way" • "Only Love Can Save Me Now" • "O Holy Night" • "Nobody's Angel" |  |
| שנות ה-1990 | "Never Ending Song of Love" • "Two Sleepy People" |  |
| שנות ה-2000 | "Hallelujah I Love Her So" |  |
| --- | --- |
בקרת זהויות :  MusicBrainz release group: ad37547e-1a5f-425d-94e4-d719048d97fb
Arcanum: Of Steamworks and Magick Obscura

| --- | --- |

עטיפת המשחק
 כללי
 תאריך הוצאה:  2001
 סוגה:  משחק תפקידים
 פיתוח:  Troika Games
 הוצאה לאור:  Sierra On-Line
 ארץ מקור:  ארצות הברית 
 שפות:  אנגלית 
 עיצוב:  ג'ייסון ד. אנדרסון  לאונרד בויארסקי  טימותי קיין
 כלי משחק:  isometric view 
 דרישות תוכנה
 מצבי משחק:  שחקן יחיד, מרובה-משתתפים
 פלטפורמות:  Microsoft Windows
 www.activision.com
 
Arcanum: Of Steamworks and Magick Obscura הוא משחק מחשב משנת 2001 שפותח בידי חברת Troika Games והופץ בידי חברת סיירה און ליין למערכת ההפעלה Microsoft Windows. המשחק הוא משחק תפקידים ממוחשב המתרחש בעולם פתוח פנטסטי שנמצא בעיצומה של מהפכה תעשייתית, בה שימוש בקסם מתחרה בפיתוחים טכנולוגיים. העלילה עוסקת בניצול התרסקות צפלין שמנסה לגלות מי האחראי להתרסקות, וחושף מזימה של כוח עתיק לשוב לעולם ולזרוע הרס.
משחקיות > עולם המשחק

"ארקנום" הוא גם השם של העולם הפנטסטי שבו המשחק מתרחש. הוא מרוכב מיבשת אחת ושלושה איים. העולם מאוכלס בידי מספר גזעים שונים שמזכירים את הגזעים מיצירותיו של ג'. ר. ר. טולקין, ביניהם בני אנוש, אלפים, גמדים, גנומים, בני-מחצית, אורקים, עוגים וחיות פרא שונות. שחקנים יכולים לבחור בני אדם, אלפים, גמדים, גנומים, בני מחצית, חצי-אלפים, חצי-אורק וחצי-עוג כגזע לדמות שהם משחקים. היבשת מחולקת בין מספר ישויות פוליטיות. הממלכה המאוחדת (The Unified Kingdom) עוברת תהליך תיעוש מהיר. שתי הערים הגדולות בה הן טראנט ואשברי (Tarant, Ashbury), והיא הממלכה המתקדמת ביותר טכנולוגית. ממלכת קאמבריה (Cumbria) היא ממלכה שהתדרדרה. היא מורכבת מהערים דרנהולם ובלאק רוט (Dernholm, Black Root) ונשלטת בידי מלך זקן ושמרן. ממלכת ארלנד (Arland) היא ממלכה קטנה אך משגשגת ממערב לרכס ההרים סטונוול (Stonewall). היער המנצנץ (Glimmerig Forest) הוא היער הגדול ביותר בארקנום ומאכלס בתוכו את העיר האלפית קינטארה (Qintarra) ואת עיר האלפים האפלים ט'סן-אנג (T'sen-Ang), שלא לקחו חלק בתיעוש שעובר על הממלכות האחרות. ברכסי סטונוול וההרים האפורים שוכנים שבטי הגמדים שנותרו. קיימים יישובים משניים נוספים, וגם חורבות מתרבויות עתיקות שנפלו. הגדולה מבין החורבות הללו היא חורבת ונדיגרות' (Vendigroth), לשעבר העיר המתקדמת ביותר בארקנום, שמצאה את קיצה הפתאומי באופן מסתורי.
אלמנט חשוב בעולם המשחק הוא הדיכוטומיה בין קסם לטכנולוגיה. טכנולוגיה מוסברת כשימוש בחוקי הפיזיקה כדי להגיע לתוצאה הרצויה, למשל, חזיז מרובה חשמלי יעבור דרך חומרים מוליכים כדי להגיע למטרה שלו, בזמן שסוגי שריונות מסוימים רגישים יותר לנזק חשמלי מאחרים. קסם, לעומת זאת, מתואר כמשפיע על חוקי הפיזיקה כדי לגרום לחזיז ברק קסום לעבור את הנתיב הקצר ביותר למטרתו, במקום הנתיב הטבעי. קסם וטכנולוגיה מהווים ניגודים מוחלטים עד כדי כך שהשפעת האחד מבטלת את האחר. מכשירים טכנולוגיים יהיו לא יעילים או אפילו יתקלקלו לצמיתות בנוכחות קסם חזק ולהפך. הרבה מאוכלוסיית העולם בחרה בטכנולוגיה על פני הקסם בשל היעילות, הנגישות והתוצאות הקבועות שלה, בזמן שהאלפים, חצי-האלפים וחלק מבני האדם ממשיכים לדבוק בקסם בלבד. הדינמיקה בין הקסם והטכנולוגיה משפיעה גם על אינטראקציה עם דמויות שונות, היות שלחשים שמוטלים על דמויות טכנולוגיות וכלי ירייה טכנולוגיים שמשמשים נגד משתמשי קסם הם בעלי סיכוי לכישלון.
משחקיות > יצירת דמות

המשחק בארקנום מתחיל ביצירת דמות השחקן, עם אפשרויות בחירה ממגוון רחב של גזעים, מאפיינים, מיומנויות טכנולוגיות וקסומות ומאפייני סיפור רקע. השחקן יכול גם לבחור לשחק עם אחת ממספר דמויות מוכנות מראש שכלולות במשחק. במהלך המשחק, הדמות יכולה לשפר את המיומנויות שלה באמצעות צבירת נקודות ניסיון, שנצברות באמצעות השלמת משימות או הבסת אויבים בקרב. בכל פעם שהשחקן זוכה בדרגה חדשה, הם יכולים להשתמש ב"נקודת דמות" אחת כדי לשפר כל מאפיין או מיומנות בנשק, כלים טכנולוגיים, קסם, מיומנות חברתית או יכולת גניבה של הדמות. בכל דרגה חמישית, מוענקת לדמות נקודה אחת נוספת, עד לסך הכל של 64 נקודות דמות. השחקן יכול לשלוט רק בדמות אחת באופן ישיר, אבל הוא יכול לגייס לצידו תומכים נוספים במהלך המשחק באמצעות אינטראקציה חברתית.
דמויות שחקן יכולות לבחור להתמחות בדרך טכנולוגית, שמתמקדת בבניית כלי נשק, תחמושת וחפצים ממגוון רכיבים; דרך קסומה, שמתמקדת בהטלת לחשים למיניהם; או דרך נייטרלית, שמשלבת למידה של קסם ושל מיומנויות טכנולוגיות ומאפשרת גמישות מרבית. המשחק משתמש במדד שמראה את הנטייה של הדמות לצד הטכנולוגי או הקסום, כשכל "נקודת דמות" שמשמשת יכולת טכנולוגית או קסומה משפיעה על המדד לאחד הצדדים. נקודות שמושקעות על המאפיינים הפיזיים של הדמות או על מיומנויות אחרות לא משפיעות על המדד. נטייה חדה לטכנולוגיה הופכת את הדמות לעמידה או חסינה בפני קסמים (השפעה חיובית וגם שלילית), ומנמיכה את היכולת של הדמות להשתמש בקסם או בכלים קסומים ביעילות. נטייה חדה לקסם מגבירה את היעילות של היכולות והכלים הקסומים של הדמות, אבל פוגעת בתפקוד של הכלים הטכנולוגיים שלה.